อยากทราบว่า เวลาที่เราผายลม(ก็คือตดอ่ะ) มันควรที่จะออกมาทางรูทวารหนัก แต่มันดัน ตดออกมาทางช่องคลอด (เพิ่งคลอดได้ 1เดือน) มันผิดปกติไหม (มีวิธีแก้ไขยังไงค่ะ)
สวัสดีครับ อาการที่กล่าวมาคงไม่ใช่การผายลมจากลำไส้ใหญ่ครับ เพราะช่องคลอดกับลำไส้ใหญ่ไม่ได้มีทางเชื่อมต่อกัน แต่น่าจะเป็นลมออกทางช่องคลอด ซึ่งเกิดจากการขยายตัวของช่องคลอดหลังคลอดบุตรมากกว่าครับ เพราะหลังคลอด ช่องคลอดจะมีการขยายมากกว่าปกติ จึงทำให้มีช่องว่างของอากาศเพิ่ม ดังนั้น เมื่อเกิดการหดตัวของมดลูก จึงให้ความรู้สึกเหมือนมีลมออกมาทางนั้นครับลมที่ออกมาทางช่องคลอดนี้ไม่อันตรายครับ และไม่ได้ผิดปกติอะไรครับ และสามารถใช้การขมิบช่องคลอดเป็นการออกกำลัง ไม่ให้ช่องคลอดหย่อน จะช่วยให้ลดอาการนี้ได้เร็วขึ้นครับ